মঙ্গলবার ভর সন্ধেয় নাকতলায় ডাকাতি। ১০০ নম্বরে ডায়াল করে পুলিস কন্ট্রোলকে সতর্ক করেন আক্রান্তরা। এরপরই কন্ট্রোল সতর্ক করে বাঁশদ্রোণী, রিজেন্ট পার্ক ও নেতাজিনগর থানাকে। তবু চম্পট দিল দুষ্কৃতী দল। কারণ ডাকাতির এলাকা কাদের আওতায়, এনিয়ে চাপান উতোরে ব্যস্ত ছিল তিন থানা। এদিন নাকতলা শিবমন্দিরের কাছে রণবীর সিনহা নামে এক ডাক্তারের বাড়িতে হানা দেয়  বাইকে চেপে আসা চার দুষ্কৃতী।  ডাক্তার সিনহার বাড়ির নীচের তলায় থাকেন তাঁর শ্বশুর ও শাশুড়ি। একতলায় ঢুকেই লুঠপাট করতে শুরু করে দুষ্কৃতীরা। ডাকাতির পর ডাক্তার সিনহা ও তাঁর শ্বশুর, শাশুড়িকে বাথরুমে আটকে রেখে, তালা দিয়ে চম্পট দেয় তারা। ডাকাতি চলাকালীনই পুলিসের সাহায্য চেয়ে ১০০ ডায়াল করেন এক প্রতিবেশী। কেন তিন থানাকে সতর্ক করা সত্ত্বেও গ্রেফতার করা গেল না দুষ্কৃতীদের, তা নিয়ে তদন্ত শুরু করেছে পুলিস। যদিও  জয়েন্ট সিপি ক্রাইম জানিয়েছেন ডাকাতরা পালিয়ে যাওয়ার পরেই ফোন এসেছিল।
 ওয়েব ডেস্ক: মঙ্গলবার ভর সন্ধেয় নাকতলায় ডাকাতি। ১০০ নম্বরে ডায়াল করে পুলিস কন্ট্রোলকে সতর্ক করেন আক্রান্তরা। এরপরই কন্ট্রোল সতর্ক করে বাঁশদ্রোণী, রিজেন্ট পার্ক ও নেতাজিনগর থানাকে। তবু চম্পট দিল দুষ্কৃতী দল। কারণ ডাকাতির এলাকা কাদের আওতায়, এনিয়ে চাপান উতোরে ব্যস্ত ছিল তিন থানা। এদিন নাকতলা শিবমন্দিরের কাছে রণবীর সিনহা নামে এক ডাক্তারের বাড়িতে হানা দেয়  বাইকে চেপে আসা চার দুষ্কৃতী।  ডাক্তার সিনহার বাড়ির নীচের তলায় থাকেন তাঁর শ্বশুর ও শাশুড়ি। একতলায় ঢুকেই লুঠপাট করতে শুরু করে দুষ্কৃতীরা। ডাকাতির পর ডাক্তার সিনহা ও তাঁর শ্বশুর, শাশুড়িকে বাথরুমে আটকে রেখে, তালা দিয়ে চম্পট দেয় তারা। ডাকাতি চলাকালীনই পুলিসের সাহায্য চেয়ে ১০০ ডায়াল করেন এক প্রতিবেশী। কেন তিন থানাকে সতর্ক করা সত্ত্বেও গ্রেফতার করা গেল না দুষ্কৃতীদের, তা নিয়ে তদন্ত শুরু করেছে পুলিস। যদিও  জয়েন্ট সিপি ক্রাইম জানিয়েছেন ডাকাতরা পালিয়ে যাওয়ার পরেই ফোন এসেছিল।